**Zarasų „Santarvės“ pradinės mokyklos**

**Vaiko gerovės komisijos (VGK) 2024 m. veiklos ataskaita**

**Posėdžių ir pasitarimų skaičius:** **53**

 **Svarstomi klausimai**:

dėl ugdymosi proceso įgyvendinimo ypatumų 2024m. **– 8;**

dėl ugdymosi problemų sprendimo (elgesio, mokymosi sunkumų, namų darbų neatlikimo) **22** posėdžiai;

dėl patyčių ir smurto atvejų nagrinėjimo ir problemų sprendimo **21** posėdžiai;

dėl ugdymo proceso užtikrinimo mokiniams iš nepalankios socialinės ir ekonominės aplinkos **2** posėdžiai;

Zarasų rajono savivaldybės administracijos vaiko gerovės komisijos nutarimai skirti minimalios priežiūros priemones **2** mokiniams.

Koordinuotai teikiamos paslaugos buvo skirtos **3** mokiniams.

Dėl mokinių elgesio ir ugdymo problemų, dėl ribotų tėvystės gebėjimų į Zarasų VTAS buvo parašyti **6** pranešimai.

Dėl mokinių agresyvaus ir netinkamo elgesio parašyti **3** pranešimai į Zarasų rajono policijos komisariatą.

Mokykloje mokosi **355** mokiniai.

 **SKIRTOS PASLAUGOS IR PAGALBA**

SUP mokėsi 43 mokiniai (pagal individualizuotą progr. mokėsi 23 mokiniai, pritaikyta programa skirta 20 mokinių). Zarasų švietimo pagalbos tarnyboje 2024 metais atlikti 28 mokinių kompleksiniai vertinimai, iš jų 11 pirminių ir 17 pakartotinų. Logopedo konsultacijos suteiktos 2024 m. pirmame pusmetyje 98 mokiniams. Sutrikimas pašalintas 36 mokiniams. Konsultavo dvi logopedės. 2024 m. nuo rugsėjo mėn. konsultacijos teikiamos 93 mokiniams. Sutrikimas ištaisytas 13 mokinių. Didžiausias dėmesys yra skiriamas ankstyvajai kalbos korekcijai (PUG IR 1 -2 kl.).

Mokiniams teikiama švietimo pagalba (spec. pedagogo konsultacijos, mokinio padėjėjo pagalba). Mokykloje 2024 m. sausio – birželio mėn. dirbo 5 mokinio padėjėjos. Nuo 2024 m. spalio mėn. dirba 6 mokinio padėjėjos.

Mokyklos psichologė 2024 m. rūpinosi mokyklos mokinių psichine sveikata, emocine savijauta ir tinkamesnių psichologinių sąlygų ugdymo procese sudarymu. Vyko nuolatinis individualus vaikų, mokytojų ir tėvų/globėjų konsultavimas, siekiant spręsti jų psichologines problemas, kurios buvo aptartos konsultacijų metu: bendravimo problemos - patyčios klasėje, bendravimo sunkumai su bendraamžiais, tėvais; emocinės – vienišumas, nepasitikėjimas savimi, žema savivertė, baimės – gyvūnų, tamsos; mokymosi sunkumai – netinkami mokymosi būdai, žema mokymosi motyvacija; elgesio sunkumai - aktyvumo ir dėmesio sutrikimai, hiperaktyvumas, smurtas artimoje aplinkoje, mokykloje; šeimos problemos, krizės - gyvenamosios vietos pakeitimas, artimųjų netektis, tėvų skyrybos, nepriežiūra artimoje aplinkoje ir mokyklinės adaptacijos sunkumai. 2024 m. įvyko 410 individualios psichologo konsultacijos ir 48 grupiniai užsiėmimai. Psichologė pravedė 48 pokalbius su tėvais/globėjais ir 64 pokalbius su pedagogais bei švietimo ir kitais pagalbos specialistais.

Pravesta 48 grupiniai užsiėmimai/klasės valandėlės priešmokyklinių ir 1-4 klasių mokiniams, t. y. pagarbaus bendravimo, emocijų atpažinimo bei jų valdymo būdų, smurto ir patyčių prevencijos, saugumo nuo rizikingo suaugusiųjų elgesio, užkertant kelią seksualiniam išnaudojimui temomis: „Aš saugus, kai žinau“, „Vienas iš penkių“, „Kiko ranka“, „Mūsų rankos ir žodžiai skirti ne patyčioms“ , „Kurią pusę parinksi tu?“, „STOP patyčioms“, „Emocijos. Atpažinimas ir jų valdymas“. Jų metu stiprintas emocinis atsparumas, skatintas tarpusavio pagarbus ir draugiškas, nesmurtinis bendravimas, paminėtos tarptautinės Tolerancijos, Šypsenos, Ačiū dienos, sąmoningumo didinimo kovo mėnuo „Be patyčių“. Šiais metais ir toliau buvo vykdoma smurto prieš vaikus prevencinė programa „Esame saugūs“. Pravesta 30 grupinių praktinių ir interaktyvių užsiėmimų 3a ir 3b, 3c klasių mokiniams. Jie įgijo kompetencijų kaip atpažinti smurtą, tinkamai reaguoti pavojingose ir gąsdinančiose situacijose, kaip saugiai elgtis internete ir kaip taikyti išmoktus įgūdžius kasdieniame gyvenime.

Vykdytas tarpinstitucinis bendradarbiavimas su Zarasų PPT specialistais, Zarasų vaikų teisių specialistais, policijos pareigūnais ir Zarasų socialinių paslaugų centru sprendžiant jau minėtas anksčiau mokinių problemas. Dalyvauta per Teams plarformą nuotoliniame tarpinstituciniame pasitarime su vaiko raidos centro specialistais sprendžiant mūsų mokyklos mokinio elgesio ir emocijų valdymo sunkumus.

 Socialinė pedagogė per 2024 m. užvedė 26 socialinės rizikos grupės moksleivių asmens bylas. Pravedė 40 pokalbių su mokiniais, sprendžiant ugdymosi problemas, vykdant mokinio taisyklių kontrolę, 50 pokalbių su pedagogais bei švietimo pagalbos specialistais. Pravesti 22 pokalbiai su tėvais/globėjais. Ypatingas dėmesys skyriamas saugumo įgūdžių, bendravimo įgūdžių užsiėmimams. Vyko sąmoningumo didinimo „Be patyčių“ užsiėmimai, kuprinių svėrimo akcija „Ar sunki kuprinė?“, gero elgesio pamokėlės, pokalbis-diskusija klasėse „Mano teisės ir pareigos“, „Šviesoforo“ varžybos. Soc. pedagogė bendradarbiavo su klasės vadovais Karjeros ugdymo programoje.

**Tarptautinėje programoje Zipio draugai** (skirtoje (5-7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos). 2024 m. nuo sausio iki birželio mėn. dalyvavo per 70 mokinių. Nuo rugsėjo mėn. iki gruodžio mėn. dalyvavo 59 mokiniai.

***Neformaliojo švietimo programoje „Antras žingsnis“*** (skirtoje 1- 4 kl. mokiniams socialinių emocinių įgūdžių lavinimo ir smurto prevencijai ), nuo sausio mėn. iki birželio mėn. dalyvavo 291 mokinys, nuo rugsėjo mėn. iki gruodžio mėn. dalyvavo 296 mokiniai.

Vyko tarpinstitucinis bendradarbiavimas su Zarasų vaikų teisių specialistais, policijos pareigūnais, Zarasų socialinių paslaugų centru, sprendžiant mokinių problemas. Dalyvauta Zarasų socialinių paslaugų centro posėdžiuose, Zarasų savivaldybės tarpinstitucinio bendradarbiavimo tarnybos posėdžiuose.

Nemokamas maitinimas skirtas 252 mokiniams.

Į mokyklą mokykliniu autobusu ir viešuoju autobuso parko transportu atvyksta 101 mokinys.

Mokykloje yra 4 pailgintos dienos grupės:

* priešmokyklinio amžiaus grupę lankė per 30 mokinių;
* 1-ų kl. mokiniams skirtą pailgintos dienos grupę lankė per 40 mokinių;
* 2-4 kl. mokiniams skirtą grupę lankė per 60 mokinių;
* autobusų laukimo grupę lankė – 38 mokinių.

 Vasaros metu organizuota stovyklos: „Vasaros aikštelė 2024“ (birželio mėn. dalyvavo per 150 mokinių), vasaros poilsio stovykla liepos mėn. (dalyvavo 24 mokiniai).

 Spalio mėn. vyko civilinės saugos pratybos. Rudenį visi mokyklos mokiniai dalyvavo solidarumo bėgime „Gelbėkit vaikus“. Surinkta 600 eurų suma. 200 eurų buvo skirta 2 mokinių šeimoms, netekus mirus motinoms ir likusi dalis pervesta į fondą „Gelbėkit vaikus“.

Mokykla dalyvauja programoje „Vaisių ir daržovių bei pieno ir pieno produktų vartojimo skatinimas vaikų ugdymo įstaigose“.

Mūsų mokyklos trys antrokų klasės dalyvavo projekte „Mokausi plaukti ir saugiai elgtis vandenyje“. Į šį projektą pakvietė VšĮ Aukštaitijos plaukimo - triatlono akademija, bendradarbiaudama su Lietuvos plaukimo federacijos ir informacijos biuru. Į šį reikšmingą projektą įsijungė ir Zarasų rajono savivaldybė. 2023 -2024 m. m. plaukimo įgūdžius pagerino per 60 mokinių. Tęstiniame projekte 2024 – 2025 m.m. dalyvauja per 70 antrokų. Antrų klasių mokiniai kartą į savaitę vykdavo į Visagino „Draugystės“ baseine vykdomas plaukimo pamokėles. Keliavimas į Visaginą mokinius labiau suartino, suteikė puikių emocijų, skatino savarankiškumą, ugdė socialinius įgūdžius.

Zarasų „Santarvės“ pradinės mokyklos mokiniai dalyvavo projekte „Baseinas -4“, (2024 m. spalio -gruodžio mėn.) kurį finansavo Zarasų rajono savivaldybė visuomenės sveikatos rėmimo specialiosios programos lėšomis. Šio projekto dėka per 200 pirmų, trečių ir ketvirtų klasių mokinių turėjo galimybę kartą į savaitę per fizinio ugdymo pamokas stiprinti sveikatą Zarasų sveikatos baseine.

Visuomenės sveikatos specialistė, vykdanti sveikatos priežiūrą mokykloje pravedė 41valandėlę, skirtą sveikatinimui, prevencinei, profilaktikai:

1. Etiketas prie stalo 20 mok.
2. Augu sveikas 40 mok.
3. Oro lašelinė infekcija 40 mok.
4. Higiena – sveikatos šaltinis 120 mok.
5. Pirmoji pagalba 40 mok.
6. Fizinis aktyvumas,“ Judėkime ir būkime žvalūs“ 40 mok.
7. Kelionė į sveikučių karalystę 40 mok.
8. Stop patyčioms 40 mok.
9. Vandens procedūros (baseinas) 150 mok.
10. Sveikatos širdelė 20 mok.
11. Saulės poveikis sveikatai 40 mok.
12. Saugus elgesys vandenyje 40 mok.
13. Pasaulinė diena – be tabako 70 mok.
14. Būkime sveiki ir laimingi 75 mok.
15. Fizinis aktyvumas – sveikas rytojus 30 mok.
16. Užspringimas , svetimkūniai 30 mok.
17. Švarių rankyčių šokis 80 mok.
18. Judėk linksmai 20 mok.
19. Užkrečiamų ligų prevencinės priemonės 60 mok. (2A- 2B- 2C , 60 mok.)
20. Pasiutligė 20 mok.- 4C KL.
21. Maisto švaistymo mažinimas 20 mok. 3C KL.
22. Pasaulinė širdies diena 4B kl. 20 mok.
23. Šypsenos diena 0B kl. 20 mok.
24. Pasaulinė regėjimo diena „ Sveikos akys – laimingos akys“ 2A-2B- 2C kl. 60 mok.
25. Pasaulinė rankų plovimo diena 0A- 0B – 0C KL. 60 mok.
26. Pasaulinė stuburo diena 2-3-4- kl. 240 mok.
27. Europos sveikos mitybos diena (viktorina) 4c kl. 20 mok.
28. Tarptautinė nerūkymo diena, „Pūsk balioną , one dūmą“ 4a-4d kl. 40 mok.
29. Kuprinių svėrimo akcija „ Kuprinė ne pintinė“ 3-4 kl. 140 mok.
30. Konkursas piešimo; „Mažasis gelbėtojas“ 4A-4B-4C kl. 60 mok.
31. Kokteilių fiesta 350 mok.
32. Konkursas „ Jam dūmas patiko ir štai kas iš jo liko“3-4 kl. 120 m.
33. Konkursas „Mano vasaros akimirkos „33B-3C kl. 60 mok.
34. Viktorina „ Sveikas maistas- sveikas vaikas“4C kl. 20 mok.
35. Viktorina „Sveikatos ABC“ 1a-1b-1C kl. 60mok.
36. Viktorina „Sveikatos skrynelė“3A-3B-3C-3D kl. 80 mok.
37. Žiemos pavojai 1Akl. 20 mok.
38. „Būk saugus“ 3A, 3C kl. 40 mok.
39. „Tylos stebuklinga versmė“ 0C kl. 20 mok.
40. Higienos įgūdžių ugdymo ir stiprinimo popietė“ 0Bkl. 20 mok.
41. „Vanduo mūsų draugas“ baseine mankštos 4C- 3A-3B-3C kl.

Per fizinio ugdymo pamokas, kurios vykdavo Zarasų sveikatos centro baseine, specialistė mokiniams pravesdavo mankštas vandenyje.

 Švietimo pagalbos specialistai nuosekliai kėlė profesinę kvalifikacija, dalyvavo seminaruose, TŪM mokymų programose: tobulino bendrąsias ir profesines kompetencijas, reikalingas veiksmingam įtraukiajam ugdymui.

Nijolė Ragauskienė

direktoriaus pavaduotoja ugdymui

2025 - 01- 27 d.